[[Kyoto-aftalen|Kyoto-protokollen]] til De Forenede Nationers rammekonvention om klimaændringer, blev vedtaget i december 1997. Den formulerer det internationale samfunds holdning over for klimaændringerne. Nogle af de industrialiserede lande har forpligtet sig til at reducere deres udledning af seks forskellige drivhusgasser med mindst 5 pct. i perioden 2008-2012 i forhold til niveauet i 1990. EU-landene har forpligtet sig til at reducere deres udledning med 8 pct. i den nævnte periode. Danmark har forpligtet sig til en reduktion på 21 pct.<ref>[http://www.klimakompasset.dk/#/168699/ Klimakompasset > På forkant med fremtidig miljølovgivning > Kyotoprotokollen]</ref> Kyotoprotokollen indførte Clean Development Mechanism (CDM), som har til formål at begrænse eller reducere udledningen af drivhusgasser, men med særligt henblik på inddragelse af lande under udvikling. Ifølge Kyotoprotokollen har de mindre udviklede lande ikke forpligtet sig til at reducere udledningen af drivhusgasser/CO2 sådan som det gælder de ilande, der har underskrevet Kyotoprotokollen. Det skyldes, at man ønsker en økonomisk udvikling i ulandene og dermed må forvente en stigning i disse landes CO2-udledning. <ref>{{Cite web |url=http://udviklingstal.um.dk/da/~/media/udviklingstal/Documents/Tematiske-indgange/CDM-hvad-hvordan-hvorfor.jpg |title=Udenrigsministeriet: CDM - Hvad, hvordan og hvorfor - og hvad betyder det for udviklingen på klimaområdet? 2009 |access-date=27. juni 2015 |archive-date= 1. juli 2015 |archive-url=https://web.archive.org/web/20150701035615/http://udviklingstal.um.dk/da/~/media/udviklingstal/Documents/Tematiske-indgange/CDM-hvad-hvordan-hvorfor.jpg |url-status=dead }}</ref>
Jura Politik Samfund Traktater Miljø_og_samfund Folkeret